ຫວຽດນາມເຂົ້າຮ່ວມເວທີປາໄສຍຸຕິທຳສາກົນພາກພື້ນອາຊີ-ປາຊີຟິກ
ທ່ານປະທານສານປະຊາຊົນສູງສຸດ ເຈືອງຮ່ວາບິ່ງ
ກ່າວຄຳເຫັນທີ່ພິທີ (ພາບ: cand.com.vn)
ວັນທີ 2/10, ຄະນະຜູ້ແທນຂັ້ນສູງສານປະຊາຊົນສູງສຸດ ຫວຽດນາມ ໂດຍທ່ານ ເຈືອງຮ່ວາບິ່ງ ປະທານສານປະຊາຊົນສູງສຸດ ຫວຽດນາມ ເປັນຫົວໜ້າຄະນະ, ໄດ້ເຂົ້າຮ່ວມເວທີປາໄສຍຸຕິທຳສາກົນພາກພື້ນ ອາຊີ - ປາຊີຟິກ ຄັ້ງທີ 8 (APR) ຊຶ່ງດຳເນີນຢູ່ນະຄອນ Vladivostok, ປະເທດ ລັດເຊຍ. ກ່າວຄຳເຫັນທີ່ພິທີ, ທ່ານປະທານສານປະຊາຊົນສູງສຸດ ເຈືອງຮ່ວາບິ່ງ ເນັ້ນໜັ້ກເຖິງຄວາມໝາຍສຳຄັນຂອງເວທີປາໄສຍຸຕິທຳສາກົນສຳລັບທັງໝົດພື້ນຖານເສດຖະກິດພາກພື້ນ ອາຊີ - ປາຊີຟິກ. ເວທີປາໄສແມ່ນຂົວເຊື່ອມຕໍ່, ຊ່ວຍເຫຼືອບັນດານັກຕຸລາການພົບປະ ແລກປ່ຽນ ແລະ ຖອດຖອນບົກຮຽນເຊິ່ງກັນ ແລະ ກັນ ເພື່ອແນໃສ່ຊຸກຍູ້ຄວາມຍຸດຕິທຳ, ປົກປ້ອງສິດພົນລະເມືອງ, ປົກປ້ອງຜົນປະໂຫຍດຂອງຄວາມດຸ່ນດ່ຽງ ແລະ ຄວາມໝັ້ນຄົງດ້ານເສດຖະກິດ…
APR ຖືກຈັດຕັ້ງຂຶ້ນເປັນປະຈຳປີ ນັບແຕ່ປີ 2007 ເປັນຕົ້ນມາ (ປີ 2014 ແມ່ນກໍລະນີສະເພາະ), ໂດຍສານສູງສຸດ ສະຫະພັນ ລັດເຊຍ ອຸປະຖຳ. ແຕ່ລະປີ, ເວທີປາໄສສຸມໃສ່ປຶກສາຫາລືບັນດາແງ່ມູນແຕກຕ່າງກັນຂອງການຮ່ວມມືຍຸຕິທຳສາກົນ.
(ແຫຼ່ງຄັດຈາກ VOV)